C 100/18
LV
Eiropas Savienības Oficiālais Vēstnesis
16.3.2023.
2.3.
Saskaņā ar Eiropas Komisijas datiem sieviešu ir aptuveni 52 % no visiem Eiropas iedzīvotājiem, taču tikai 34,4 % no pašnodarbinātajiem un 30 % no jaunuzņēmumu dibinātājiem ir sievietes (3).
2.4.
Komandas, kurās ir tikai vīrieši, saņem gandrīz 92 % no visa Eiropā ieguldītā riska kapitāla.
Attiecībā uz finansējumu sieviešu vadīti uzņēmumi sākotnējos posmos saņem tikai 1 % no finansējuma, un vēlākos posmos tas nekad nepārsniedz 30 %, lai gan ir konstatēts, ka sieviešu dibinātas un dažādu dzimumu komandas pārspēj tās, kurās ir tikai vīrieši (4) (5) (6) (7).
2.5.
ESAO 2017. gada martā ziņoja, ka sievietes retāk nekā vīrieši atbild, ka var piekļūt finansējumam, kas nepieciešams uzņēmējdarbības sākšanai; tā tas ir visās valstīs, izņemot ASV, Meksiku, Grieķiju un Indonēziju.
Šo dzimumu nelīdztiesību var saistīt ar to, ka sievietēm ir mazāk pieredzes, viņas darbojas ļoti konkurējošās nozarēs ar zemu izaugsmes līmeni, kā arī ar to, ka ieguldījumu novērtējumus ietekmē ar dzimumu saistīti aizspriedumi kredītspējas novērtējumā un dzimumu stereotipi.
Sievietēm bieži šķēršļus rada arī vājāka piekļuve finanšu pamatpakalpojumiem (piemēram, norēķinu kontiem un krājkontiem) (8).
Turklāt pašnodarbinātas sievietes biežāk nekā pašnodarbināti vīrieši tiek atturētas no aizņēmumiem.
2.6.
Saskaņā ar Eiropas Komisijas Dzimumu līdztiesības stratēģiju 2020.–2025. gadam tikai viena no desmit lēmumu pieņēmējiem riska kapitāla un privātā kapitāla uzņēmumos ir sieviete, lai gan dažiem privātajiem fondiem, kas atzīti par tādiem, kuru darbībā uzmanība ir pievērsta dzimumu līdztiesības faktoram, 72 % partneru ir sievietes.
Konstatētie fakti liecina, ka vidēji 85 % no riska kapitāla sabiedrību partneriem ir vīrieši un tikai 15 % ir sievietes.
Kad sievietes ir partneres, viņas parasti ir partneres mazākos fondos.
2.7.
Covid-19 pandēmija ir paplašinājusi gan dzimumu nevienlīdzību, gan ekonomisko nevienlīdzību.
Sociālajā un ekonomiskajā aspektā pastāv skaidrs nošķīrums attiecībā uz koronavīrusa ietekmi atkarībā no dzimuma.
Covid-19 pandēmija ir ietekmējusi arī sieviešu piekļuvi finansējumam.
Eiropas dati nav zināmi, taču ASV jau iepriekš pastāvējusī dzimumu nelīdztiesība riska kapitāla finansējumā sieviešu vadītiem jaunuzņēmumiem pat palielinājās (9).
2.8.
Visā pasaulē arvien lielāka uzmanība tiek pievērsta dzimumpamatotiem ieguldījumiem.
Tomēr Eiropas ieguldījumu ekosistēma sievietēm uzņēmējām un dibinātājām joprojām ir sadrumstalota, un tajā trūkst sistēmiska un stratēģiska fokusa uz dzimuma aspektu (10).
Īpašu dzimumu līdztiesības fondu ir maz, un šīs iniciatīvas nespēj piesaistīt vairāk sieviešu-uzņēmēju.
Aptuveni 50 % finansējuma Eiropas Savienībā nodrošina nodokļu maksātāji.
Kopīgi centieni ES līmenī, izveidojot dzimumu aspektā niansētāku un vienlīdzīgāku finansēšanas ekosistēmu, kā arī atbalsts visā uzņēmuma izveides procesā, var nodrošināt vienprātību un palīdzēt pārvarēt šķēršļus pārmaiņu ceļā.
2.9.
Runājot par dzimumpamatotiem ieguldījumiem, ir jāapzinās visas saiknes ar citu veidu nevienlīdzību, kas vēl vairāk ietekmē piekļuvi finansējumam, piemēram, sievietēm ar invaliditāti, sievietēm ar zemu sociālekonomisko statusu, jaunām sievietēm, migrantu izcelsmes sievietēm, kā arī saikne ar seksuālo orientāciju, rasi utt.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat un Eiropas Komisija.
The State of European Tech 2020; Atomico (2020).
Why are women entrepreneurs missing out on funding?
Reflections and considerations – Executive summary (eib.org).
Funding women entrepreneurs: How to empower growth, 2020.
https://europeanwomeninvc.idcinteractive.net/8/ COSME programmas uzaicinājums iesniegt priekšlikumus par kopienas veidošanu saistībā ar sieviešu uzņēmējdarbības jautājumu.
WEgate platformas pārvaldība un darbības nodrošināšana.
Women-Led Startups Received Just 2,3 % of VC Funding in 2020 (hbr.org).
UN Women (2021), Investment with a gender lens in Europe.